**Kapsētu apmeklētāju ievērībai!**

**SIA “Kandavas komunālie pakalpojumi”, kā kapu apsaimniekotājs informē, ka ar Kandavas novada domes 2010.gada 28.janvāra saistošajiem noteikumiem Nr.3 “Par Kandavas novada kapsētu darbību un apsaimniekošanu” (turpmāk - saistošie noteikumi) ir noteikti kapsētu iekšējās kārtības noteikumi[[1]](#footnote-1):**

**1.Kapsētu apmeklētājiem, strādniekiem, amatniekiem, kopējiem un citām personām, kuras atrodas kapsētā, jāizturas godbijīgi un klusi, jāievēro šie noteikumi, kā arī citi kapsētas īpašnieka, apsaimniekotāja un pārziņa norādījumi.**

**2.Apmeklētājiem kapsētās aizliegts:**

* **Patvaļīgi mainīt kapu pārziņa ierādītās kapavietas teritorijas robežas.**
* **Tirgoties bez speciālas atļaujas.**
* **Piegružot kapsētas teritoriju, kurināt ugunskurus, dedzināt atkritumus, bērt atkritumus tiem neparedzētās vietās.**
* **Bez saskaņojuma ar kapsētas apsaimniekotāju stādīt kokus apbedīšanai ierādītās un paredzētās vietās.**
* **Sniegt apbedīšanas un kapavietas kopšanas komercpakalpojumus bez apsaimniekotāja vai pārziņa saskaņojuma.**
* **Izvietot kapsētu teritorijā reklāmas paziņojumus un plakātus bez apsaimniekotāja vai pārziņa saskaņojuma.**
* **Ņemt smiltis un zemi tam neparedzētās vietās.**
* **Postīt kapsētu aprīkojumu (sētas, mūrus, solus, atkritumu tvertnes, piemiņas plāksnes, pieminekļus, krustus, sūkņus, utt.) un stādījumus.**
* **Sēdēt un kāpt uz kapa vietām.**

**Tāpat saistošie noteikumi nosaka Kapavietas kopšanas noteikumus[[2]](#footnote-2):**

**1. Kapavietu uzturētājs var kopt kapavietu pats vai noslēgt līgumu par kapavietas kopšanu ar juridisku vai fiziku personu, kura savu darbību saskaņojusi ar kapsētas apsaimniekotāju.**

**2. Stādījumi, kuri norobežo kapavietu, nedrīkst būt augstāki par 80 cm, tos nedrīkst stādīt un to zari nedrīkst sniegties pāri kapavietas robežām.**

**3. Bez kapu pārziņa un Kandavas novada domes atļaujas aizliegts izcirst kokus, kuru diametrs lielāks par 12 cm.**

**4. Aizliegts kapavietas labiekārtošanas rezultātā sašaurināt celiņus starp kapavietu rindām.**

**5. Atkritumi pēc kapu kopšanas pabeigšanas jānogādā kapu apsaimniekotāja norādītajās atkritumu izbēršanas vietās. Aizliegts veidot atkritumu kaudzes citās vietās.**

**6. Kapavietas uzturētāja pienākums ir gada laikā pēc apbedīšanas labiekārtot kapavietu un to regulāri kopt.**

**SIA “Kandavas komunālie pakalpojumi” kapsētu apmeklētājus aicina ievērot Kandavas administratīvajā teritorijā spēkā esošos saistošos noteikumus! Ar pilnu saistošo noteikumu redakciju var iepazīties Kandavas novada domes mājaslapā** [**www.kandava.lv**](http://www.kandava.lv)

**Par Kandavas pilsētas un Kandavas pagasta kapsētu kapu vietas ierādīšanu un kapličas izmantošanu zvanīt Valijai tālr.26526730, bet par kapsētu apsaimniekošanu pa tālr.29181411.**

**SIA “Kandavas komunālie pakalpojumi”**

1. Saistošo noteikumu 10.-11.punkts [↑](#footnote-ref-1)
2. Saistošo noteikumu 20.-26.punkts [↑](#footnote-ref-2)